Врабчоподобни

Врабчоподобни (Passeriformes) са най-големият разред в клас птици. Наброяват около 5400 вида, което означава, че около 65% от видовете птици принадлежат към този разред. Името си разредът носи от широко разпространения род врабчета (Passer). Характерни за разреда са добре развитите мускули на гласовия орган syrinx. Повечето представители на разреда са дребни, до средно големи. Най-едър е гарванът, който тежи около 1,5 кг, а най-дребни са някои видове нектарници, които тежат около 3 гр. В България най-дребните видове са кралчетата, с тегло 5 – 6 гр. Повечето видове имат добре изразен полов диморфизъм. Главният мозък и нервната система са добре развити, което ги прави един от най-високо еволюиралите разреди. Делят се като цяло на две групи, Tyranni (Тирановидни) и Passeri (врабчовидни, „пойни“ птици), като втората от своя страна се подразделя на Corvida (вранововидни) и Passerida (врабчововидни).

Разпространение 
Разпространени са по всички континенти, с изключение на Антарктида, но като цяло доминират в умерения и тропичния пояс. Много от видовете са прелетни. Животът им е тясно свързан с дърветата.

Начин на живот и хранене 
Дневни птици, много от видовете имат добре развито социално поведение. Живеят поединично и на колонии. Могат да бъдат всеядни, растителноядни и насекомоядни.

Имат един от най-интензивните метаболизми от всички животни – телесната им температура е с няколко градуса по-висока от тази на бозайниците и останалите птици.

Размножаване 
Повечето от видовете са моногамни, но е сравнително широко застъпена и полигамията. Гнездата са едни от най-добре построените в птичия свят. Снасят от едно до петнадесет сравнително дребни, често изпъстрени с точки и петна яйца. Мътят от 10 до 45 дни. Обикновено и двамата родители строят или обзавеждат гнездото, мътят и се грижат за малките, които се излюпват голи и безпомощни. Родителите им се грижат за тях и ги възпитават известно време, след като напуснат гнездото.

Списък на семействата 
 Разред Врабчоподобни (Passeriformes) Linnaeus, 1758
 Семейство Hyliotidae
 Подразред Acanthisitti
 Семейство Новозеландски орехчета (Acanthisittidae)
 Подразред Тирановидни (Tyranni)
 Семейство Гъсеницоядови (Conopophagidae)
 Семейство Котингови (Cotingidae)
 Семейство Ширококлюнови (Eurylaimidae) (рогоклюнови, ширококлюни кълвачи)
 Семейство Птици мравояди (Formicariidae)
 Семейство Пещаркови (Furnariidae)
 Семейство Grallariidae
 Семейство Филепитови (Philepittidae)
 Семейство Манакинови (Pipridae) Rafinesque, 1815
 Семейство Питови (Pittidae)
 Семейство Тапаколови (Rhinocryptidae)
 Семейство Sapayoidae
 Семейство Сврачкови мравколовки (Thamnophilidae)
 Семейство Tityridae
 Семейство Тиранови (Tyrannidae)
 Подразред Пойни птици (Passeri, Oscines)
 Семейство Chaetopidae
 Семейство Chloropseidae
 Семейство Малайски дърдавцови тимелии (Eupetidae)
 Семейство Notiomystidae
 Семейство Плешиви свраки (Picathartidae)
 Инфраразред Вранововидни (Corvida)
 Семейство Атрихорнисови (Atrichornithidae)
 Семейство Cinclosomatidae
 Семейство Австралийски дърволазки (Climacteridae)
 Семейство Иренови (Irenidae)
 Семейство Лироопашати (Menuridae) (Грачещи)
 Семейство Orthonychidae
 Семейство Мухоловки петроики (Petroicidae)
 Семейство Австралийски тимелии (Pomatostomidae)
 Семейство Беседкови (Ptilonorhynchidae)
 Надсемейство Corvoidea
 Семейство Aegithinidae
 Семейство Горски лястовици (Artamidae)
 Семейство Новозеландски скорци (Callaeidae)
 Семейство Личинкоядови (Campephagidae)
 Семейство Cnemophilidae
 Семейство Corcoracidae
 Семейство Вранови (Corvidae)
 Семейство Dicruridae
 Семейство Сврачкови (Laniidae)
 Семейство Malaconotidae
 Семейство Melanocharitidae
 Семейство Monarchidae
 Семейство Neosittidae
 Семейство Авлигови (Oriolidae)
 Семейство Pachycephalidae
 Семейство Райски птици (Paradisaeidae)
 Семейство Paramythiidae
 Семейство Prionopidae
 Семейство Pityriaseidae
 Семейство Platysteiridae
 Семейство Ветрилоопашкови (Rhipiduridae)
 Семейство Вангови (Vangidae)
 Семейство Виреонови (Vireonidae)
 Надсемейство Meliphagoidea
 Семейство Acanthizidae
 Семейство Dasyornithidae
 Семейство Малурови (Maluridae)
 Семейство Медоядови (Meliphagidae)
 Семейство Пардалоти (Pardalotidae)
 Инфраразред Врабчововидни (Passerida)
 Семейство Копринаркови (Bombycillidae)
 Семейство Дърволазкови (Certhiidae)
 Семейство Цветоядови (Dicaeidae)
 Семейство Палмови ливадарчета (Dulidae)
 Семейство Хипоколиуси (Hypocoliidae)
 Семейство Нектарникови (Nectariniidae)
 Семейство Комароловкови (Polioptilidae)
 Семейство Promeropidae
 Семейство Ptiliogonatidae (Ptilogonatidae)
 Семейство Кралчеви (Regulidae)
 Семейство Зидаркови (Sittidae)
 Семейство Скалолазкови (Tichodromadidae)
 Семейство Орехчеви (Troglodytidae)
 Надсемейство Sylvioidea
 Семейство Шаварчеви (Acrocephalidae)
 Семейство Дългоопашати синигери (Aegithalidae)
 Семейство Чучулигови (Alaudidae)
 Семейство Bernieridae
 Семейство Cettiidae
 Семейство Пъстроопашати шаварчета (Cisticolidae)
 Семейство Donacobiidae
 Семейство Лястовицови (Hirundinidae)
 Семейство Locustellidae (Megaluridae)
 Семейство Macrosphenidae
 Семейство Nicatoridae
 Семейство Мустакати тръстикарчета (Panuridae)
 Семейство Синигерови (Paridae)
 Семейство Pellorneidae
 Семейство Phylloscopidae
 Семейство Pnoepygidae
 Семейство Бюлбюлови (Pycnonotidae)
 Семейство Торбогнездни синигери (Remizidae)
 Семейство Scotocercidae
 Семейство Stenostiridae
 Семейство Коприварчеви (Sylviidae) (Славкови)
 Семейство Мустакати синигери (Timaliidae)
 Семейство Белоочкови (Zosteropidae)
 Надсемейство Muscicapoidea
 Семейство Волски птици (Buphagidae)
 Семейство Водни косове (Cinclidae)
 Семейство Присмехулникови (Mimidae)
 Семейство Мухоловкови (Muscicapidae)
 Семейство Rhabdornithidae
 Семейство Скорецови (Sturnidae)
 Семейство Дроздови (Turdidae)
 Надсемейство Passeroidea
 Семейство Calcariidae
 Семейство Кардиналови (Cardinalidae)
 Семейство Овесаркови (Emberizidae)
 Семейство Астрилдови (Estrildidae)
 Семейство Чинкови (Fringillidae)
 Семейство Трупиалови (Icteridae)
 Семейство Melanopareiidae
 Семейство Стърчиопашкови (Motacillidae) Thomas Horsfield, 1821
 Семейство Певачови (Parulidae)
 Семейство Врабчови (Passeridae)
 Семейство Peucedramidae
 Семейство Тъкачови (Ploceidae)
 Семейство Завирушкови (Prunellidae)
 Семейство Тангарови (Thraupidae)
 Семейство Urocynchramidae
 Семейство Вдовицови (Viduidae)

Източници